CELEX: 31994R2762
Language: el
Date: 1994-11-10 00:00:00
Title: ΚΑΝΟΝΙΣΜΟΣ (ΕΚ) αριθ. 2762/94 ΤΟΥ ΣΥΜΒΟΥΛΙΟΥ της 10ης Νοεμβρίου 1994 για την τροποποίηση του κανονισμού (ΕΟΚ) αριθ. 3928/92 περί θεσπίσεως προτύπου προγράμματος παρατηρητών NAFO για τα αλιευτικά σκάφη της Κοινότητας που αλιεύουν στην ζώνη διακανονισμού της Οργάνωσης Αλιείας Βορειοδυτικού Ατλαντικού (NAFO)

Avis juridique important

|

31994R2762

ΚΑΝΟΝΙΣΜΟΣ (ΕΚ) αριθ. 2762/94 ΤΟΥ ΣΥΜΒΟΥΛΙΟΥ της 10ης Νοεμβρίου 1994 για την τροποποίηση του κανονισμού (ΕΟΚ) αριθ. 3928/92 περί θεσπίσεως προτύπου προγράμματος παρατηρητών NAFO για τα αλιευτικά σκάφη της Κοινότητας που αλιεύουν στην ζώνη διακανονισμού της Οργάνωσης Αλιείας Βορειοδυτικού Ατλαντικού (NAFO)  

Επίσημη Εφημερίδα αριθ. L 294 της 15/11/1994 σ. 0005 - 0005

ΚΑΝΟΝΙΣΜΟΣ (ΕΚ) αριθ. 2762/94 ΤΟΥ ΣΥΜΒΟΥΛΙΟΥ της 10ης Νοεμβρίου 1994 για την τροποποίηση του κανονισμού (ΕΟΚ) αριθ. 3928/92 περί θεσπίσεως προτύπου προγράμματος παρατηρητών NAFO για τα αλιευτικά σφάφη της Κοινότητας που αλιεύουν στην ζώνη  διακανονισμού της Οργάνωσης Αλιείας Βορειοδυτικού Ατλαντικού (NAFO)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,  Έχοντας υπόψη:  τη συνθήκη για την ίδρυση της Ευρωπαϊκής Κοινότητας, και ιδίως το άρθρο 43,  την πρόταση της Επιτροπής (1),  τη γνώμη του Ευρωπαϊκού Κοινοβουλίου (2),  Εκτιμώντας:  ότι με τον κανονισμό (ΕΟΚ) αριθ. 3928/92 τίθεται σε εφαρμογή το πρότυπο πρόγραμμα παρατηρητών NAFO που υιοθετήθηκε από την επιτροπή αλιείας της Οργάνωσης Αλιείας Βορειοδυτικού Ατλαντικού (NAFO) στις 18 Σεπτεμβρίου 1992 (3)- ότι η επιτροπή αλιείας της NAFO ενέκρινε, στις 17 Φεβρουαρίου 1994, πρόταση για την παράταση του εν λόγω προγράμματος μέχρι την 31 Δεκεμβρίου 1994- ότι, σύμφωνα με το άρθρο VI της σύμβασης NAFO, η πρόταση, σε περίπτωση έλλειψης αντιρρήσεων, αποτελεί δεσμευτικό για τα συμβαλλόμενα μέρη από τις 18 Απριλίου 1994- ότι η Κοινότητα μπορεί να δεχθεί την παράταση του προγράμματος- ότι είναι αναγκαίο να τροποποιηθεί ανάλογα ο κανονισμός (ΕΟΚ) αριθ. 3928/92,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 3928/92 τροποποιείται ως εξής:  1. Στο άρθρο 4 δεύτερο εδάφιο, η ημερομηνία "30 Ιουνίου 1994" αντικαθίσταται από την ημεμηνία "31 Δεκεμβρίου 1994",  2. Στο σημείο 1 παράγραφος i) του παραρτήματος, η ημερομηνία "30 Ιουνίου 1994" αντικαθίσταται από την ημερομηνία "31 Δεκεμβρίου 1994".   Άρθρο 2  O παρών κανονισμός αρχίζει να ισχύει την έβδομη ημέρα μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 10 Νοεμβρίου 1994.  Για το Συμβούλιο Ο Πρόεδρος U. SEILER-ALBRING  (1) ΕΕ αριθ. C 193 της 16. 7. 1994, σ. 6.  (2) Γνώμη που διατυπώθηκε στις 28 Οκτωβρίου 1994 (δεν έχει δημοσιευθεί στην Επίσημη Εφημερίδα).  (3) ΕΕ αριθ. L 397 της 31. 12. 1992, σ. 78. Διορθωτικό του κανονισμού, ΕΕ αριθ. L 44 της 22. 2. 1993, σ. 82.